นครินทร์ กิ่งศักดิ์

นครินทร์ กิ่งศักดิ์ (เกิด 24 กุมภาพันธ์ พ.ศ. 2510)  เป็นนักดนตรีแนวร็อกชาวไทย และมีเอกลักษณ์คือมีเสียงคล้ายคนร้องไห้ และเป็นอดีตนักร้องนำวง ไฮดร้า คู่กับ ปอนด์ ธนา ลวสุต เพื่อนในจุฬาลงกรณ์มหาวิทยาลัย ต่อมาเป็นศิลปินเดี่ยวในสังกัดค่าย โซนี่ มิวสิก, จีราฟเรคอร์ดส และ จีนี่เรคอร์ดส ตามลำดับ ปัจจุบันเป็นศิลปินอิสระ

ประวัติ 
นครินทร์จบการศึกษาระดับมัธยมศึกษาตอนต้นจากโรงเรียนเทพศิรินทร์ (รุ่น99) ระดับมัธยมศึกษาตอนปลายจากโรงเรียนเตรียมอุดมศึกษา (รุ่น45) ระดับปริญญาตรีจากคณะพาณิชยศาสตร์และการบัญชี จุฬาลงกรณ์มหาวิทยาลัย สาขาการตลาด

การทำงาน

วงไฮดร้า (2535–2537) 
นครินทร์ กิ่งศักดิ์ เคยเป็นสมาชิกวง ไฮดร้า ในปี พ.ศ. 2535 ร่วมกับ ปอนด์ ธนา ลวสุต ทั้งคู่ได้รู้จักกันขณะที่เรียนอยู่ที่จุฬาลงกรณ์มหาวิทยาลัย โดยมีโอกาสร่วมเล่นในงานรับน้อง โดยเขาเคยเป็นแฟนเพลงของวง ฟีดแบค ของปอนด์และเพื่อนในโรงเรียนเซนต์คาเบรียล และทั้งคู่ก็ได้ก่อตั้งวงไฮดร้าขึ้นมาและปล่อยอัลบั้มชุดแรกและชุดเดียวของวงอย่าง "อัศเจรีย์" มีเพลงดังอย่าง "ไกลเท่าเดิม" และ "ตัวปลอม"

ค่ายโซนี่ มิวสิค (2537–2545) 
ในปี พ.ศ. 2537 นครินทร์ได้เซ็นสัญญากับค่ายโซนี่ มิวสิค เอ็นเตอร์เทนเมนท์ และออกสตูดิโออัลบั้มเดี่ยวชุดแรก "ไข้ป้าง" มีเพลงดังอย่าง "สบายดี" "เอื้อมไม่ถึง" "ประตู" และ "คำตอบ"

อีกทั้งในยังได้รับตำแหน่งผู้จัดการฝ่ายผลิตภัณฑ์เพลงไทย บริษัท โซนี่มิวสิค (ประเทศไทย) อีกด้วย  และใน พ.ศ. 2538 ได้นำผลงานอัลบั้ม "ไข้ป้าง" ร่วมแสดงในเทศกาลดนตรีโตเกียวที่ประเทศญี่ปุ่น

ในปี พ.ศ. 2540 นครินทร์ได้ทำอัลบั้มชุดที่ 2 "ฉลองครบรอบ 30 ปี"  เพื่อฉลองครบรอบ 30 ปีกับเส้นทางดนตรีของตนเอง มีเพลงดังอย่าง "คนฉลาด" และ "หัวล้านใจน้อย"

ต่อมาในปี พ.ศ. 2542 ได้วางจำหน่ายอัลบั้มชุดที่ 3 "ขายหน้า" มีเพลงดังอย่าง "ผู้ชายร้องไห้" และถูกยกย่องว่าเป็นอัลบั้มที่ได้รับคุณภาพจากนักวิจารณ์จำนวนมาก

ในปี พ.ศ. 2543 นครินทร์ได้ทำอัลบั้มพิเศษ "รวบรวม" โดยรวบรวมผลงานเพลงในหลาย ๆ อัลบั้มของนครินทร์ มาไว้ในอัลบั้มชุดนี้จำนวน 18 เพลง

สู่จีเอ็มเอ็ม แกรมมี่ (2545–2550) 
ในปี พ.ศ. 2545 นครินทร์ได้ออกจากค่ายโซนี่ มิวสิค และเซ็นสัญญากับค่ายจีราฟเรคอร์ดส สังกัดจีเอ็มเอ็ม แกรมมี่ และวันที่ 3 กันยายน พ.ศ. 2545 ได้ออกอัลบั้ม " หัวโบราณ " โดยหน้าปกของอัลบั้มชุดนี้ได้เลือกนำเต่ามาเป็นสัญลักษณ์ โดยมีที่มาจากไดโนเสาร์เต่าล้านปี เพลงที่ได้รับความนิยมจากอัลบั้มนี้ ได้แก่ เพลง "อากาศ" "เธอมีจริง"

ในปี 28 กันยายน พ.ศ. 2547 นครินทร์ออกอัลบั้ม "เลี่ยมทอง" โดยเนื้อหาและดนตรีในอัลบั้มนี้ค่อนข้างจัดจ้าน เป็นดนตรีภาคเร็ว ฉูดฉาด เพลงที่ได้รับความนิยมจากอัลบั้มนี้ ได้แก่ เพลง "ทำอะไรสักอย่าง" "คบไม่ได้" "แมน"

ค่ายจีนี่เรคอร์ดส (2550–2565) 
ในปี พ.ศ. 2550 นครินทร์ได้ย้ายมาเซ็นสัญญากับค่ายจีนี่เรคอร์ดส สังกัดจีเอ็มเอ็ม แกรมมี่ และวันที่ 29 พฤษภาคม พ.ศ. 2550 นครินทร์ได้ออกอัลบั้ม "ดอกเดียว" โดยอัลบั้มนี้เน้นดนตรีออกแนวฟังสบายแต่เข้มข้นด้วยเนื้อหา และรายละเอียดของเครื่องดนตรีแต่ละชนิดที่ใช้ในเพลง 

วันที่ 22 มิถุนายน พ.ศ. 2552 นครินทร์ได้ออกซิงเกิล "เล็กน้อยที่ยิ่งใหญ่" ที่แสดงความเป็นนครินทร์ได้อย่างชัดเจน ต่อมาใน พ.ศ. 2556 เขาได้ปล่อยมินิอัลบั้ม "กลางคน" โดยมีเพลงที่ได้รับความนิยมจากอัลบั้มนี้ คือ "ภูมิแพ้กรุงเทพ" สามปีถัดมา เขาได้ปล่อยเพลง “คนมีเสน่ห์” ซึ่งได้กลายเป็นหนึ่งในเพลงที่ได้รับความนิยมอย่างมากในปีนั้น

อิสระ (2565–) 
ในเดือนมีนาคม พ.ศ. 2565 นครินทร์ได้ออกจากสังกัดจีนี่เรคอร์ดสเพื่อทำหน้าที่เป็นศิลปินอิสระอย่างเต็มตัว

ชีวิตส่วนตัว 
สมรสแล้วกับครูสอนเปียโน แอน มีบุตร-ธิดา 1 คน ชื่อ ขมิ้น

ผลงานเพลง

สตูดิโออัลบั้ม

อีพี

อัลบั้มบันทึกการแสดงสด

อัลบั้มรวมฮิต

อัลบั้มพิเศษ

อัลบั้มรวมเพลง 
 Hot on Chart 2 (2546)
 Red Hits 3 (2546)
 Rock X Rock (2547)
 Hot on Chart No. 21 (2547)
 best of the Year 2004 (2547)
 Hot on Chart No. 23 (2547)
 The Greatest Love of Rock (2548)
 Top Radio Charts 2005 Rock (2548)
 Bakery + Blacksheep : + Plus (2548)
 All Stars Party (2548)
 Hot (2548)
 Rock OKe (2549)
 Hurt Songs (2550)
 ร้องเพราะ Rock (2551)

คอนเสิร์ต 
 ปี 2538 แสดงคอนเสิร์ตเดี่ยว "ไอ ซี ยู คอนเสิร์ต" ที่ MBK Hall มาบุญครอง โดยมีท้วม ทรนง เป็นแขกรับเชิญ 
วันที่ 14 ตุลาคม 2538 " ได้จัดคอนเสิร์ต ไอ ซี ยู คอนเสิร์ต ขึ้นที่ เอ็ม บี เค ฮอลล์ โดยป้างได้ออกมาในชุดคนไข้ โรงพยาบาลมิชชั่น เพื่อให้เข้ากับคอนเซ็บของคอนเสิร์ตที่จัดขึ้น พร้อมกันนี้ยังได้มีการจัดทำ CD บันทึกส่วนไฮไลท์ของคอนเสิร์ตโดยใช้ชื่อว่า "ไฮไลท์ ไอซียู นครินทร์ กิ่งศักดิ์" ซึ่งคอนเสิร์ตนี้จัดได้ว่าเป็น คอนเสิร์ตเดี่ยวครั้งแรกของ ป้าง นครินทร์ กิ่งศักดิ์
 ปี 2540 คอนเสิร์ต "ขุนช้างตกมัน" ที่ MCC Hall เดอะมอลล์บางกะปิ
 12 มกราคม ปี 2546 ร่วมแสดงคอนเสิร์ตกับใหม่ เจริญปุระ ในคอนเสิร์ต "ป้าง-ใหม่ พี่ขอร้อง น้องขอเต้น" ที่หอประชุมใหญ่ มหาวิทยาลัยธรรมศาสตร์ ท่าพระจันทร์
 22 มีนาคม ปี 2546 ร่วมแสดงคอนเสิร์ต "Pattaya Music Festival 2003" ที่พัทยา
29 สิงหาคม ปี 2546 ร่วมแสดงคอนเสิร์ต "Highlight มหกรรมคอนเสิร์ต ทรัพย์สินทางปัญญา" ที่สวนลุมไนต์บาซาร์
ปี 2547 เป็นแขกรับเชิญคอนเสิร์ต "บักเอ้ก Live" ที่หอประชุมใหญ่มหาวิทยาลัยธรรมศาสตร์ ท่าพระจันทร์
2 2 ตุลาคม 2547 ร่วมแสดงคอนเสิร์ต "HIPPO PARTY" ที่ถนนข้าวสาร
6 พฤศจิกายน ปี 2547 ร่วมแสดงคอนเสิร์ต "HOT WAVE BIRTHDAY CINEPLEX" ที่โรงภาพยนตร์สกาล่า สยามสแควร์
6 ธันวาคม ปี 2547 ร่วมแสดงคอนเสิร์ต "Infinite 8" ที่Pump Up ถนนรัชดาภิเษก
30 มกราคม ปี 2548 ร่วมแสดงคอนเสิร์ต "EFM 1st ANNIVERSARY รวมพลังชาวเหนือ ช่วยภัยชาวใต้" ที่ลานกลางแจ้งเซ็นทรัล แอร์พอร์ต จ.เชียงใหม่
27 สิงหาคม ปี 2548 เป็นแขกรับเชิญในคอนเสิร์ต "Peacemaker Panorama Concert" ที่หอประชุมใหญ่ มหาวิทยาลัยธรรมศาสตร์ ท่าพระจันทร์
30 มิถุนายน ปี 2550 เป็นแขกรับเชิญในคอนเสิร์ต "เหตุเกิดที่...เฉลียง" ที่อิมแพ็ค อารีน่า เมืองทองธานี
7 กุมภาพันธ์ ปี 2551 ร่วมแสดงคอนเสิร์ต "อารมณ์ดี้ ตอน ทุ่งหญ้า สายลม และนมวัว" ที่ฟาร์มโชคชัย 3 ที่ตั้งสถานที่ กิโลเมตรที่ 12 ถ.ธนะรัชต์-เขาใหญ่ อ.ปากช่อง จ.นครราชสีมา
 4 - 6 กรกฎาคม ปี 2551 ร่วมแสดงคอนเสิร์ต "เพลงแบบประภาส" ที่หอประชุมใหญ่ ศูนย์วัฒนธรรมแห่งประเทศไทย
29 พฤศจิกายน ปี 2552 ร่วมแสดงคอนเสิร์ต "First Live Concert" ที่ธันเดอร์โดม เมืองทองธานี
5-6 ธันวาคม ปี 2552 ร่วมแสดงคอนเสิร์ต "Dee Boyd Pop Fest" ที่ไร่สุวรรณ ปากช่อง
21 มีนาคม ปี 2553 ร่วมแสดงคอนเสิร์ต "Pattaya International Music Festival 2010" ที่พัทยา
27 มีนาคม ปี 2553 ร่วมแสดงคอนเสิร์ต "Chill Music On The Beach 2" ที่Springfield@Sea หัวหิน
15 มีนาคม ปี 2553 ร่วมแสดงคอนเสิร์ต "The Famous Five A Tribute To Hydra" ที่อินดอร์สเตเดียม หัวหมาก
16 ตุลาคม ปี 2553 ร่วมแสดงคอนเสิร์ต "Bangkok Music Marathon" ที่อิมแพ็ค อารีน่า เมืองทองธานี
26 พฤศจิกายน ปี 2553 ร่วมแสดงคอนเสิร์ต "Bangsaen Bike Week 2010" ที่บริเวณแหลมแท่น บางแสน จ. ชลบุรี
10 ธันวาคม ปี 2553 ร่วมแสดงคอนเสิร์ต "big mountain music festival" ที่โบนันซ่า เขาใหญ่
10 - 11 ธันวาคม ปี 2553 ร่วมแสดงคอนเสิร์ต "มัน ใหญ่ มาก 2" ที่โบนันซ่า เขาใหญ่
 23 - 24 กรกฎาคม ปี 2554 ร่วมแสดงคอนเสิร์ตกับดา เอ็นโดรฟิน ในคอนเสิร์ต "Green Concert No.14: Da & The Idol Unbreak My Heart" ที่รอยัลพารากอนฮอลล์ สยามพารากอน
15 - 16 ตุลาคม ปี 2554 ร่วมแสดงคอนเสิร์ต “The heroes" ที่รอยัลพารากอนฮอลล์ สยามพารากอน
10 - 12 กุมภาพันธ์ ปี 2555 เป็นแขกรับเชิญในคอนเสิร์ต "Bodyslam นั่งเล่น" ที่อิมแพ็ค เอ็กซิบิชั่น ฮอลล์ 1
4-7 ตุลาคม ปี 2555 ร่วมแสดงคอนเสิร์ต “Grammy Wonderland มันหยดหมดตึก" ที่อิมแพ็ค เมืองทองธานี
12 พฤศจิกายน ปี 2555 ร่วมแสดงคอนเสิร์ต “Hurt Rocker" ที่ไบเทค บางนา ฮอลล์ 105
14-16 ธันวาคม ปี 2555 ร่วมแสดงคอนเสิร์ต "Hua Hin Vintage Car Parade" ที่โรงแรม อมารี หัวหิน
28 ธันวาคม ปี 2555 ร่วมแสดงคอนเสิร์ต "Pattaya Countdown 2013" ที่ท่าเทียบเรือท่องเที่ยวพัทยาใต้
 5 ตุลาคม ปี 2556 คอนเสิร์ต “บรรลุนิติภาวะ 21 ปีป้าง.นครินทร์.กิ่งศักดิ์”  จัดที่ อินดอร์ สเตเดียม หัวหมาก
 30 พฤศจิกายน ปี 2556 ร่วมแสดงคอนเสิร์ต “Season Of Love Song ครั้งที่ 4" ที่ตลาดน้ำ Venato อำเภอสวนผึ้ง จังหวัดราชบุรี
7 - 8 ธันวาคม ปี 2556 ร่วมแสดงคอนเสิร์ต "Big Mountain Music Festival 5" ที่โบนันซ่า เขาใหญ่
14 ธันวาคม ปี 2556 ร่วมแสดงคอนเสิร์ต "Rock in the City" ที่ลานเฮลิแพด ไบเทค บางนา
25 ธันวาคม ปี 2556 ร่วมแสดงคอนเสิร์ต "Pakchong Cowboy City Countdown 2014" ที่สวนสาธารณะเขาแคน อ.ปากช่อง จ.นครราชสีมา
10 พฤษภาคม ปี 2557 ร่วมแสดงคอนเสิร์ต “G16" ที่ริมทะเลสาบเมืองทองธานี
16 กรกฏาคม ปี 2557 ร่วมแสดงคอนเสิร์ต “Mega Auto Show" ที่ศูนย์การค้า เมกาบางนา
6 ธันวาคม ปี 2557 ร่วมแสดงคอนเสิร์ต “แคมป์ไฟดนตรี มาลีฮวนน่า ครั้งที่ 6" ที่สิลปะสถาน โฮมปาร์ค หุบกะพง ชะอำ จังหวัดเพชรบุรี
6 - 7 ธันวาคม ปี 2557 ร่วมแสดงคอนเสิร์ต “Big Mountain Music Festival 6" ที่โบนันซ่า เขาใหญ่
31 ธันวาคม ปี 2557 ร่วมแสดงคอนเสิร์ต “มหกรรมดนตรี เชียงคานเคาท์ดาวน์ 2015 ไม่คานแน่" ที่บริเวณภูทอก อำเภอเชียงคาน จังหวัดเลย
21 มีนาคม ปี 2558 ร่วมแสดงคอนเสิร์ต “Trang Music Festival 2" ที่หาดราชมงคล จังหวัดตรัง
10 ตุลาคม ปี 2558 ร่วมแสดงคอนเสิร์ต “90’s Concert First Album กำเนิดอินดี้ รุ่นพี่ออกเทป" ที่ธันเดอร์โดม เมืองทองธานี
31 ตุลาคม ปี 2558 ร่วมแสดงคอนเสิร์ต “It's Sound Ghost Halloween Music Festival" ที่Mountain Creek Golf Resort And Residences ลำตะคอง - เขาใหญ่ จังหวัดนครราชสีมา
19 - 20 ธันวาคม ปี 2558 ร่วมแสดงคอนเสิร์ต “big mountain music festival 7" ที่แก่งกระจาน คันทรี คลับ แอนด์ รีสอร์ท จังหวัดเพชรบุรี
26 ธันวาคม ปี 2558 ร่วมแสดงคอนเสิร์ต “Rock Winter Fest 2015" ที่Rock Land กิโลเมตรที่ 14 ถนนธนะรัชต์ เขาใหญ่ อำเภอปากช่อง จังหวัดนครราชสีมา
20 มีนาคม ปี 2559 ร่วมแสดงคอนเสิร์ต “Pattaya Music Festival 2016" ที่ริมหาดพัทยา
12 - 15 เมษายน ปี 2559 ร่วมแสดงคอนเสิร์ต “Khonkaen Songkran Festival 2016" ที่ชั้น 1 ลานข้าวเหนียว ศูนย์การค้าเซ็นทรัลพลาซา ขอนแก่น
22 ตุลาคม ปี 2559 ร่วมแสดงคอนเสิร์ต “Legend of the Rock Stars" ที่ธันเดอร์โดม เมืองทองธานี
25 ตุลาคม ปี 2559 ร่วมแสดงคอนเสิร์ต “Food Fun Fest" ที่บริเวณลานม่วนใจ๋ ศูนย์การค้าเซ็นทรัลพลาซา เชียงใหม่ แอร์พอร์ต
10 - 12 มีนาคม ปี 2560 ร่วมแสดงคอนเสิร์ต “Thailand International Kite Festival ที่บริเวณชายหาดชะอำ อำเภอชะอำ จังหวัดเพชรบุรี
16 กรกฎาคม ปี 2560 ร่วมแสดงคอนเสิร์ต “URBAN MUSIC FESTIVAL" ที่ลานสยามดิสคัฟเวอรี่
 30 กันยายน ปี 2560 คอนเสิร์ต “ป้าง นครินทร์ กิ่งศักดิ์ 50 ปี พรีแซยิด” จัดที่ อิมแพ็ค เมืองทองธานี
 11 พฤศจิกายน ปี 2560 ร่วมแสดงคอนเสิร์ต “The Legend Music Festival 2017" ที่Bliss by Khaokor Highland อ.เขาค้อ จ.เพชรบูรณ์
 30 พฤศจิกายน ปี 2560 ร่วมแสดงคอนเสิร์ต “ฟาร์ม เฟสติวัล ออน เดอะ ฮิลล์ ปีที่ 5" ที่สิงห์ปาร์ค จังหวัดเชียงราย
31 ธันวาคม ปี 2560 ร่วมแสดงคอนเสิร์ต “เอเชียทีค เคาน์ดาวน์ ปี 2018" ที่เอเชียทีค เดอะริเวอร์ฟรอนท์
27 มกราคม ปี 2561 ร่วมแสดงคอนเสิร์ต "เราไปกัน มิวสิคเฟสติวัล 2018 Close to Nature" ที่โอเอซิส รีสอร์ท เพชรบูรณ์
6 กุมภาพันธ์ ปี 2561 ร่วมแสดงคอนเสิร์ต "Food Fun Fest" ที่ลานม่วนใจ๋ ศูนย์การค้าเซ็นทรัลพลาซา เชียงใหม่ แอร์พอร์ต
10 กุมภาพันธ์ ปี 2561 ร่วมแสดงคอนเสิร์ต "G19" ที่สนามราชมังคลากีฬาสถาน
31 ธันวาคม ปี 2561 ร่วมแสดงคอนเสิร์ต "Pattaya Countdown 2019" ที่แหลมบาลีฮายพัทยา
30 พฤศจิกายน ปี 2562 ร่วมแสดงคอนเสิร์ต “ฟาร์ม เฟสติวัล ออน เดอะ ฮิลล์ ปีที่ 7" ที่สิงห์ปาร์ค จังหวัดเชียงราย
31 ธันวาคม ปี 2563 ร่วมแสดงคอนเสิร์ต "Pattaya Countdown 2021" ที่ท่าเทียบเรือท่องเที่ยวเมืองพัทยา จังหวัดชลบุรี
31 ธันวาคม ปี 2564 ร่วมแสดงคอนเสิร์ต “PATTAYA COUNTDOWN 2022" ที่ท่าเทียบเรือท่องเที่ยวเมืองพัทยา จังหวัดชลบุรี

เพลงพิเศษ 

 ปี 2546 เพลง เชื่อในความฝัน
 ปี 2547 เพลง ขวานไทยใจหนี่งเดียว - จัดทำขึ้นเพื่อปลุกจิตสำนึกให้คนไทยมีความรักสามัคคีเป็นอันหนึ่งอันเดียวกัน
ปี 2554 เพลง ครองแผ่นดินโดยธรรม - จัดทำขึ้นเพื่อเฉลิมพระเกียรติพระบาทสมเด็จพระปรมินทรมหาภูมิพลอดุลยเดช

รางวัลที่ได้รับ

อ้างอิง

แหล่งข้อมูลอื่น 
 
 ชีวประวัติ จาก www.eotoday.com
 จีนี่ เรคคอร์ดส

บุคคลที่ยังมีชีวิตอยู่
นักดนตรีออลเทอร์นาทิฟร็อกชาวไทย
นักร้องชายชาวไทย
นักดนตรีชาวไทย
บุคคลจากโรงเรียนเทพศิรินทร์
บุคคลจากโรงเรียนเตรียมอุดมศึกษา
นิสิตเก่าคณะพาณิชยศาสตร์และการบัญชี จุฬาลงกรณ์มหาวิทยาลัย
ศิลปินสังกัดนิธิทัศน์ โปรโมชั่น
ศิลปินสังกัดโซนี่ มิวสิค
ศิลปินสังกัดจีเอ็มเอ็ม แกรมมี่

ชาวไทยเชื้อสายจีน